《紫芝山房为湖广郑大参赋》
明代·李德

芝山何峣峣，烨烨产灵秀。美人慕园绮，辟地敞云构。

图书资悦怿，枯壑含昏昼。佳气蔼川原，和风散岩岫。

松萝破广荫，泉涧环清漱。抱冲昔若遗，理剧今岂后。

钟英良有自，瑞世非常觏。明良共一时，千载此其候。

作者简介：明初广东番禺人，字仲修。洪武三年荐至京师，授洛阳长史，迁济南、西安二府幕，改广西义宁教谕，在职振兴文教。好为诗，晚年究洛闽之学。后人辑其诗，与黄哲、王佐、赵介为《广州四先生集》。